| Melodi Grand Prix 2017 |
| --- |
|  |
| **Dato:** | 11. mars 2017 |
| **Sted:** | Oslo Spektrum, Oslo |
| **Programledere:** | Line Elvsåshagen Kåre Magnus Bergh |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «Grab the Moment» |
| **Artist:** | JOWST og Aleksander Walmann |
| Eurovision Song Contest 2017 |
| **Plass i semi:** | 5 av 18 |
| **Poeng i semi:** | 189 |
| **Plass i finale:** | 10 av 26 |
| **Poeng i finale:** | 158 |
| 

|  |  |  |
| --- | --- | --- |
| Melodi Grand Prix 2016 |  | Melodi Grand Prix 2018 |

 |

**Melodi Grand Prix 2017** var den 55. utgaven av Melodi Grand Prix, Norges nasjonale uttaking til Eurovision Song Contest. Ti sanger deltok i finalen i Oslo Spektrum 11. mars 2017, og vinneren ble sangen «Grab the Moment», framført av duoen JOWST og Aleksander Walmann. Sangen er komponert av Joakim With Steen, mens Jonas McDonnell har skrevet teksten. «Grab the Moment» representerte Norge i Eurovision Song Contest i Kiev i Ukraina, der den kom på en tiendeplass i finalen.

Bakgrunn
--------

Sommeren 2016 inviterte NRK norske og utenlandske låtskrivere til å sende inn bidrag til konkurransen innen 11. september 2016. Til sammen kom 1035 låter inn før fristen, det høyeste tallet til da. Av de innsendte bidragene valgte redaksjonen ut ti til å delta i den norske finalen. Sanger, komponister og artister ble offentliggjort på en pressekonferanse 7. februar 2017. Sangene ble deretter utgitt i sin helhet 15. februar, mens startrekkefølgen i finalen ble klar 6. mars.

MGP 2017 ble arrangert lørdag 11. mars i Oslo Spektrum, som har huset alle norske finaler siden 2001. Programledere var Line Elvsåshagen og Kåre Magnus Bergh. Opprinnelig skulle Bergh ha ledet sendingen sammen med Silya Nymoen som ledet finalene i 2015 og 2016. Nymoen måtte imidlertid stå over programlederjobben dette året, siden hun var opptatt med andre oppdrag. Nymoen var tilbake som programleder året etter.

Sendingen
---------

Finaleshowet ble overført direkte på NRK1, NRK TV og på NRK P1 med Ole Christian Øen som kommentator. Sendingen åpnet med en forhåndsinnspilt kortfilm med Star Wars-tema. Programlederne sto om bord i et romskip, og inn kom musikalsk ansvarlig Jan Fredrik Karlsen, utkledd som Darth Vader. Filmen gikk deretter over til åpningsnummeret direkte i Oslo Spektrum, der artistene Stian Thorbjørnsen og Reidun Sæther var utkledd som programlederne Line Elvsåshagen og Kåre Magnus Bergh. De framførte åpningssangen «Syng for Norge, Sing for Europe».

Deretter ble de ti finalesangene framført én gang, mens seerne kunne stemme per SMS. Kort tid etter avslørte de ti internasjonale juryene sine favorittlåter, én etter én. Den irske juryens poengoppleser var Johnny Logan som etter juryavstemningen plutselig dukket opp på scenen og framførte sin vinnerlåt fra 1987, «Hold Me Now». Deretter ble de fire gullfinalistene avslørt i tilfeldig rekkefølge. 

Etter at alle gullfinalistene hadde framført sangene på nytt, kunne seerne stemme på nytt. Vinneren ble kåret utelukkende av tv-seernes stemmer. Under sendingen besøkte en flere ganger også en privat MGP-fest i Sortland i Nordland, der festdeltakerne ble intervjuet om hva de syntes om sangene og artistene. Fjorårsvinner Agnete Johnsen framførte deretter en ny versjon av sin vinnerlåt, «Icebreaker». Deretter ble vinneren avslørt. I stedet for at de ulike landsdelene leste opp sine stemmetall som tidligere, leste programlederne bare opp de fire gullfinalistene fra fjerdeplass og opp til førsteplass. NRK offentliggjorde gullfinalistenes stemmetall først mandagen etter finalen. Vinneren ble elektropoplåten «Grab the Moment», framført av JOWST og Aleksander Walmann.

Resultat
--------

### Første runde

| Nr. | Tittel | Artist | Komponist | Tekstforfatter | Status |
| --- | --- | --- | --- | --- | --- |
| 1 | «Places» | Ulrikke | Ulrikke Brandstorp og Tony Alexander Skjevik | Gullfinale |
| 2 | «I Go Where You Go» | Jenny Augusta | Jenny Augusta Enge | Inga Þyri Þórðardóttir | Ute |
| 3 | «Run Run Away» | Rune Rudberg Band | Peter Danielson, Åsa Karlström og Mats Larsson | Ute |
| 4 | «Grab the Moment» | JOWST og Aleksander Walmann | Joakim With Steen | Jonas McDonnell | Gullfinale |
| 5 | «You & I» | Kristian Valen | Kristian Valen | Ute |
| 6 | «Nothing Ever Knocked Us Over» | In Fusion | Gustav Euren, Danne Attlerud, Niklas Arn, Ulrik Eurén og Cissi Kallin | Ute |
| 7 | «Mesterverk» | Amina Sewali | Amina Sewali | Ute |
| 8 | «Wrecking Crew» | Ammunition | Åge Sten Nilsen og Erik Mårtensson | Gullfinale |
| 9 | «First Step in Faith (Oadjebasvuhtii)» | Elin & The Woods | Elin Kåven og Robin Lynch | Gullfinale |
| 10 | «Mama's Boy» | Ella | Ida Maria og Per Kristian Ottestad | Ute |

### Gullfinale

| Nr. | Tittel | Artist | Komponist | Tekstforfatter | Plass |
| --- | --- | --- | --- | --- | --- |
| 1 | «Places» | Ulrikke | Ulrikke Brandstorp og Tony Alexander Skjevik | 4 |
| **4** | **«Grab the Moment»** | **JOWST og Aleksander Walmann** | **Joakim With Steen** | **Jonas McDonnell** | **1** |
| 8 | «Wrecking Crew» | Ammunition | Åge Sten Nilsen og Erik Mårtensson | 2 |
| 9 | «First Step in Faith (Oadjebasvuhtii)» | Elin & The Woods | Elin Kåven og Robin Lynch | 3 |

Avstemning
----------

Vinneren ble avgjort av tv-seerne og ti internasjonale jurygrupper – etter samme modell som i svenske *Melodifestivalen*. De internasjonale juryene var fra følgende land: Armenia, Finland, Irland, Israel, Malta, Storbritannia, Sverige, Tyskland, Ungarn og Østerrike. Dette var første gang siden 2013 at NRK brukte fagjuryer til å avgjøre resultatet, og målet var at de internasjonale juryene skulle hjelpe Norge med å plukke en låt som kan vinne Eurovision Song Contest. Juryene stemte bare i første runde. I andre runde, gullfinalen, var det bare norske tv-seere som stemte fram vinneren.

### Første runde

I første runde stemte de ti internasjonale juryene på bidragene med poeng i valørene 1–8, 10 og 12. Totalt ga de ti juryene 580 poeng, og tv-seerne hadde like mange poeng til fordeling. Seernes poeng ble fordelt ut fra hvor stor prosentandel hver sang fikk. Dersom et bidrag fikk 10 prosent av SMS-stemmene, fikk denne sangen 10 prosent av seernes 580 poeng – altså 58 poeng. De fire sangene med flest poeng avanserte til gullfinalen. Etter første runde var juryenes jobb ferdig. Bare juryenes toppoeng ble offentliggjort i sendingen, og de fire gullfinalistene ble avslørt i tilfeldig rekkefølge.

| Nr. | Tittel | Irlands flagg | Armenias flagg | Finlands flagg | Sveriges flagg | Israels flagg | Tysklands flagg | Østerrikes flagg | Ungarns flagg | Maltas flagg | Storbritannias flagg |
| --- | --- | --- | --- | --- | --- | --- | --- | --- | --- | --- | --- |
| 1 | «Places» | Irlands flagg | Armenias flagg |  |  |  | Tysklands flagg |  |  |  |  |
| 2 | «I Go Where You Go» |  |  |  |  |  |  |  |  |  |  |
| 3 | «Run Run Away» |  |  |  |  |  |  |  |  |  |  |
| 4 | «Grab the Moment» |  |  |  | Sveriges flagg | Israels flagg |  |  | Ungarns flagg | Maltas flagg |  |
| 5 | «You & I» |  |  |  |  |  |  |  |  |  |  |
| 6 | «Nothing Ever Knocked Us Over» |  |  |  |  |  |  |  |  |  |  |
| 7 | «Mesterverk» |  |  |  |  |  |  |  |  |  |  |
| 8 | «Wrecking Crew» |  |  | Finlands flagg |  |  |  | Østerrikes flagg |  |  |  |
| 9 | «First Step in Faith (Oadjebasvuhtii)» |  |  |  |  |  |  |  |  |  |  |
| 10 | «Mama's Boy» |  |  |  |  |  |  |  |  |  | Storbritannias flagg |

De internasjonale juryene kom fra følgende land: 

1. Irlands flagg Irland
2. Armenias flagg Armenia
3. Finlands flagg Finland
4. Sveriges flagg Sverige
5. Israels flagg Israel
6. Tysklands flagg Tyskland
7. Østerrikes flagg Østerrike
8. Ungarns flagg Ungarn
9. Maltas flagg Malta
10. Storbritannias flagg Storbritannia

### Gullfinalen

I gullfinalen var det seernes SMS-stemmer alene som kåret vinneren. «Grab the Moment» fikk flest sms-stemmer og ble dermed Norges bidrag til Eurovision Song Contest 2017 i Kyiv i Ukraina. Bare plasseringene ble offentliggjort under sendingen. NRK offentliggjorde gullfinalistenes stemmetall først mandagen etter finalen.

| Nr. | Tittel | Artist | Stemmer | Plass |
| --- | --- | --- | --- | --- |
| 1 | «Places» | Ulrikke | 12 662 | 4 |
| **4** | **«Grab the Moment»** | **JOWST og Aleksander Walmann** | **46 064** | **1** |
| 8 | «Wrecking Crew» | Ammunition | 40 128 | 2 |
| 9 | «First Step in Faith (Oadjebasvuhtii)» | Elin & The Woods | 28 591 | 3 |

Hendelser
---------

### Internasjonale juryer

Etter det skuffende resultatet i Eurovision Song Contest 2016 varslet prosjektleder Jan Fredrik Karlsen flere endringer for Melodi Grand Prix 2017. Blant annet tok NRK i bruk internasjonale jurygrupper for å kåre den norske vinneren sammen med telefonstemmene til de norske seerne. Juryene besto av «folk med teft som kan velge riktig låt å sende av gårde – en låt som kan favne hele Europa», ifølge Karlsen.

NRK hadde brukt internasjonale juryer i Melodi Grand Prix to ganger tidligere: i 1985 og 1995. Begge gangene vant også Norges bidrag den internasjonale finalen, men det var ikke takket være de internasjonale juryene i den norske finalen. I 1985 ville den internasjonale juryen heller ha «Karma» framfor «La det swinge», og i 1995 ga den irske juryen like mange poeng til andreplassen «La oss feire livet» som til «Nocturne».

Prosjektleder Karlsen varslet også en mer offensiv strategi for å skape blest om den norske vinneren i tiden før den internasjonale finalen. «Alt handler om synlighet, og hvordan vi kan hjelpe låta til å 'ta' hele Europa», sa Karlsen i november 2016 og la til at Norge innen få år skal vinne Eurovision Song Contest igjen.

### Positive anmeldere

Etter finalen var de fleste kommentatorer enige om at den riktige låten hadde vunnet. VGs anmelder Stein Østbø mente «Grab the Moment» har «et helvetes klebrig feelgood-refreng» og la samtidig til: «Nei, jeg tror ikke vi vinner i Kiev med denne. Men det blir en god plassering». Aftenposten mente sangen var den beste i konkurransen og hadde «moderne rytmer, fett refreng, god vokal». Dagbladet var enig og mente Norge ville komme langt i Eurovision Song Contest i Kiev: «Den er catchy, moderne og har tydeligvis en europeisk appell», skrev anmelder Anders Grønneberg etter seieren. Kort tid etter seieren gikk også «Grab the Moment» til topps på den norske iTunes-salgslista. Låten nådde senere en sjetteplass på VG-lista, som var den høyeste plasseringen til en Melodi Grand Prix-vinner siden «I Feed You My Love» i 2013.

Mens anmelderne var enige om at rett låt vant, fikk ikke selve showet like positiv respons fra publikum. Olje- og energiminster Terje Søviknes vakte oppsikt på Facebook da han kalte showet platt og kjedelig: «Det var mest fokus på programlederne. (…) Det ble en langdryg sending», skrev han. Statsråden fikk støtte av flere andre seere: «Ærlig talt NRK – dere har servert oss tidenes dårligste MGP-finale!» og «Dette må vel være tidenes lavmål av en MGP-produksjon», var noen av reaksjonene. Tross tilbakemeldingene ble showet sett av 1 155 000 seere. Det var en nedgang på 158 000 fra året før, men med 73 prosent seerandel var dette den høyeste andelen siden 2010. I aldersgruppene 12–19 og 20–29 var markedsandelen 83 og 82 prosent.

Se også
-------

* MGPjr 2017
* Eurovision Song Contest 2017

Referanser
----------

1. ↑  Jon Marius Hyttebakk (9. juni 2016). «Sitter du på neste års vinnerlåt?». Norsk rikskringkasting. Besøkt 29. juli 2016.
2. 1 2 3  Braseth, Sofie (9. november 2016). «Slik skal Norge kuppe Eurovision Song Contest». *Dagbladet.no*.
3. 1 2 3  Aune og Revheim, Oddvin og Hanna Huglen (7. februar 2017). «Disse 10 skal konkurrere i MGP-finalen 2017». *nrk.no*.
4. ↑  Hyttebakk, Jon Marius (6. mars 2017). «Her er låtrekkefølgen i årets MGP». *nrk.no*.
5. ↑  Østbø, Stein (25. januar 2017). «Line og Kåre Magnus skal lede Melodi Grand Prix: Lover glitter og glamour». *VG Nett*.
6. ↑  «NRK Radio - Hør Melodi Grand Prix - radio». *NRK Radio* **(norsk)**. Besøkt 4. januar 2018.
7. 1 2 3 4  «Melodi Grand Prix 2017». Norsk rikskringkasting. 11. mars 2017. Besøkt 12. mars 2017.
8. 1 2  Jon Marius Hyttebakk (13. mars 2017). «Her er resultatet fra MGP-gullfinalen». nrk.no. Besøkt 13. mars 2017.
9. ↑  Camilla Sand (20. februar 2017). «Melodi Grand Prix 2017». nrk.no. Besøkt 5. mars 2017.
10. ↑  Zakariassen og Woldsdal, Gaute og Nicolay (7. september 2016). «MGP satser på Bobbysocks-oppskriften». *NRK.no*.
11. ↑  Jon Marius Hyttebakk (9. mars 2017). «Slik kåres årets MGP-vinner». nrk.no. Besøkt 9. mars 2017.
12. ↑  «Melodi Grand Prix 1985 – norsk finale». Norsk rikskringkasting. 30. mars 1985. Besøkt 30. juli 2016.
13. ↑  «Melodi Grand Prix 1995 – norsk finale». Norsk rikskringkasting. 1. april 1995. Besøkt 3. august 2016.
14. ↑  Stein Østbø (12. mars 2017). «MGP-kommentar: JOWST tok øyeblikket». VG Nett. Besøkt 12. mars 2017.
15. ↑  Gjestad, Robert Hoftun (12. mars 2017). «Den beste låten vant MGP». *Aftenposten*.
16. ↑  Grønneberg, Anders (12. mars 2017). «Den beste finalisten vant – vi kommer langt i Kiev med Jowst». *Dagbladet*.
17. ↑  «iTunes-lister for Norge». iTunes Norge. 12. mars 2017. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 12. mars 2017.
18. ↑  «'Grab the Moment' på VG-lista». VG Nett. 17. mars 2017. Besøkt 18. mars 2017.
19. 1 2  Fuglset, William (12. mars 2017). «Frp-statsråd om MGP-finalen: – Sitter her med ungene, og vi er like sjokkerte alle sammen». *Nettavisen*.
20. ↑  Dag Robert Jerijervi (13. mars 2017). «1,1 millioner så Melodi Grand Prix». Kampanje.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. mars 2017.

| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi Voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: *Avholdes vinteren 2024*

 |